open-index/open-wikipedia-markdown huggingface dataset:
अण्ड दान

**अण्ड दान** कुनै महिलाले प्रजनन सहायता वा जीवचिकित्सा अनुसन्धानको लागि आफ्नो एक वा सो भन्दा बढि (सामान्यत १०-१५) अण्डहरू प्रदान गर्नु हो ।

## कानुन 
## प्रयोग 
## संस्थाहरू 
## प्रकृयाहरू 
## इतिहास 
## यो पनि हेर्नुहोस 
* शुक्राणु दान

## सन्दर्भ सूची 
* ASRM Practice Committee Reports, Fertility Sterility ८२, Suppl. १, Sept. २००४.

## बाहिरी लिङ्क 
* http://howtobefertile.com/knowledgebase/is-fertility-egg-donation-a-viable-form-of-ivf 

श्रेणी:दान
श्रेणी:अण्ड दान
विद्याधर मल्लिक

**विद्याधर मल्लिक** (वि.सं. २०१४ - ) नेपालका वर्तमान मन्त्री हुन्। यिनी अन्तरिम चुनावी मन्त्रीपरिषद् २०६९मा मन्त्री छन्। नवनियुक्त सङ्घीय मामिला, स्थानीय विकास तथा स्वास्थ्य तथा जनसङ्ख्या मन्त्रालयको कार्यभार सम्हालेका मन्त्री मल्लिक निजामती सेवाबाट आएका हुन्। उनी कुशल प्रशासकको सूचीमा पर्छन्।
## जीवनी
वि.सं. २०१४ वैशाख ३ गते विराटनगरमा जन्मेका हुन्। विद्याधर २०४६को जनआन्दोलन दमनको अनुसन्धान गर्न गठित बहुचर्चित आयोगका अध्यक्ष जनार्दन मल्लिकका छोरा हुन्। 
मल्लिकले भन्सार अधिकृतका रूपमा निजामती सेवा सुरुवात गरेका हुन्। पछि उनी अर्थ मन्त्रालयका सचिव पनि भए। मन्त्री हुनुअघि उनले राष्ट्रपति रामवरण यादवको अर्थ, विकास र प्रशासन क्षेत्रका विशेषज्ञका रूपमा कार्यभार सम्हालेका थिए।

## सन्दर्भ सामग्रीहरू
## बाह्य कडीहरू
श्रेणी:नेपाल सरकारका मन्त्रीहरू
शङ्करप्रसाद कोइराला

**शंकरप्रसाद कोइराला** नेपालका पूर्व प्रशासक तथा अर्थ, उद्योग र वाणिज्य तथा आपूर्ति हुन्। यिनी अन्तरिम चुनावी मन्त्रीपरिषद् २०६९मा मन्त्री छन्। शंकर कोइराला बाबुराम भट्टराई नेतृत्वको सरकारले लीलामणि पौडेललाई मुख्य सचिव बनाएपछि रिसाएर राजीनामा दिएका यिनी पर्यटन सचिववाट निर्वाचन आयोग पुगेका थिए। वरिष्ठता मिचेर पौडेल कार्यक्षमताको आडमा मुख्य सचिव भएपछि उनले आयोगको सचिव हुँदै राजीनामा दिएका थिए। कोइराला कवि तथा गीतकारको रूपमा समेत परिचित छन्। 

## सन्दर्भ सामग्रीहरू
## बाह्य कडीहरू
श्रेणी:नेपाल सरकारका मन्त्रीहरू
श्रेणी:नेपालका अर्थ मन्त्रीहरू
श्रेणी:नेपालका प्रशासकहरू
माधवप्रसाद पौडेल

**माधवप्रसाद पौडेल** (वि.सं. २०१२- ) नेपालका पूर्व प्रशासक तथा वर्तमान मन्त्री हुन्। यिनी अन्तरिम चुनावी मन्त्रीपरिषद् २०६९मा सूचना तथा सञ्चार मन्त्री छन्।
पौडेल २३ वर्ष कानुन मन्त्रालयअन्तर्गत काम गरेका उनले त्यहीँबाट अवकाश पाएका थिए। प्रधानमन्त्री कार्यालयको सचिवका रूपमा पनि जिम्मेवारी निर्वाह गरेका पौडलकै पालामा बैङ्क तथा वित्तीय संस्थासम्बन्धी ऐन आएको हो।
## जीवनी
पौडेलको जन्म वि.सं. २०१२ फागुन १ गते रामेछाप जिल्लाको सैपुमा भएको हो। उनका बुवा सोमप्रसाद पौडेल र आमा तोरनकुमारी पौडेल हुन्। रामेछाप जिल्लाबाटै प्रवेशिका दिएका मन्त्री पौडेलले रुसको मस्कोस्थित लुमुम्बा विश्वविद्यालयबाट अन्तर्राष्ट्रिय कानुनमा स्नातकोत्तर गर्नुका साथै राजनीतिशास्त्रमा त्रिभुवन विश्वविद्यालयबाट स्नातकोत्तर गरेका छन्। 
## सरकारी-सेवा
वि.सं. २०४० सालमा शाखा अधिकृतबाट निजामती सेवामा प्रवेश गरेका उनी २०४५ सालमा उपसचिव, २०५२ सालमा सहसचिवमा र २०६३ सालमा सचिव भई आफ्ना जिम्मेवारीहरू पुरा गरेका थिए। सहसचिव र सचिवका रूपमा लामो समय कानुन मन्त्रालयमा काम गरेका पौडेलले प्रधानमन्त्री कार्यालयमा सचिवका रूपमा मानवअधिकार एकाइमा काम गर्दैगर्दा उमेर हदका कारण अवकाश पाएका हुन्।

## सन्दर्भ सामग्रीहरू
## बाह्य कडीहरू
श्रेणी:नेपालका सूचना तथा सञ्चार मन्त्रीहरू
पुनम घिमिरे

**पुनम घिमिरे** तृतीय मिस नेपाल हुन्। सन् १९९६मा भएको मिस नेपाल प्रतियोगिता उनले जितेकी हुन्। 

## मिस नेपाल प्रतियोगिता - १९९६
काठमाडौँबाट उनले प्रतिनिधित्व गरेको मिस नेपाल १९९६ काठमाडौँ जेसिजले आयोजना गरेको थियो । प्रतियोगितामा प्रथम रनर-अप र द्वितीय रनर-अप क्रमशः कल्पना लोरेन र निर्मला बस्नेत भएका थिए।

## सन्दर्भ सामग्रीहरू
## यो पनि हेर्नुहोस
श्रेणी:मिस नेपाल विजेताहरू
हरिप्रसाद न्यौपाने

**हरिप्रसाद न्यौपाने** (- ) नेपालका कानुन-सेवी तथा वर्तमान मन्त्री हुन्। यिनी अन्तरिम चुनावी मन्त्रीपरिषद् २०६९मा मन्त्री छन्। कानुन, न्याय, संसदीय मामिला, श्रम तथा रोजगार मन्त्रालयको कार्यभार सम्हालेका मन्त्री न्यौपाने कानुनी क्षेत्रमा खारिएका व्यक्तित्व मानिन्छन्।

## जीवनी
गुल्मी जिल्लाको जुहान गाविस-७ माझगाउँमा जन्मेका मन्त्री न्यौपाने २०३५ सालमा शाखा अधिकृतको रूपमा सेवा प्रवेश गरेका हुन्।
नेपाल कानुन आयोगमा पाँचवर्षसम्म उपाध्यक्ष भई सेवानिवृत्त उनले करिब ३२ वर्षसम्म निजामती सेवाअन्तर्गत प्रायः कानुनी क्षेत्रमै आफ्नो जिम्मेवारी सम्हाल्दै आएका छन्। बीएल, बीए र अर्थशास्त्रमा स्नातकोत्तर गरेका उनले नेदरल्याण्डबाट अन्तर्राष्ट्रिय कानुनमा पोष्टग्राजुएट डिप्लोमा गरेका छन्।

उनले २०५१ देखि २०६० सालसम्म कानुन मन्त्रालय र प्रधानमन्त्री तथा मन्त्रिपरिषद्को कार्यालयको सहसचिव भई सेवा गरे। वि.सं. २०६० भदौ महिनामा कानुन मन्त्रालयको कामु सचिव भएका न्यौपाने २०६० साल फागुन महिनामै सोही मन्त्रालयको सचिवमा बढुवा भए। तीन वर्षपछि सेवाबाट स्वयम् अवकास लिएका उनले २०६३ साल मंसिर महिनामा नेपाल कानुन आयोगको उपाध्यक्षको जिम्मेवारी सम्भालेका थिए।

## सन्दर्भ सामग्रीहरू
## बाह्य कडीहरू
श्रेणी:नेपाल सरकारका मन्त्रीहरू
श्वेता सिंह

**श्वेता सिंह** छैटौँ मिस नेपाल हुन्। सन् १९९९मा भएको मिस नेपाल प्रतियोगिता उनले जितेकी हुन्।

## मिस नेपाल प्रतियोगिता - १९९९
काठमाडौँबाट उनले प्रतिनिधित्व गरेको मिस नेपाल प्रतियोगिता - १९९९ काठमाडौँ जेसिज र हिडन ट्रेजरले आयोजना गरेको थियो। उनलाई नगद १ लाख रूपैयाँसहित अन्य पुरस्कार प्रदान गरिएको थियो। उनीपछि प्रथम रनर-अप र द्वितीय रनर-अप क्रमशः निकिता भण्डारी र कृपा श्रेष्ठ भएका थिए।

## सन्दर्भ सामग्रीहरू
## यो पनि हेर्नुहोस
## बाह्य कडीहरू
श्रेणी:मिस नेपाल विजेताहरू
श्रेणी:महिला
श्रेणी:नेपाली सौन्दर्य प्रतियोगिता विजेताहरू
उषा खड्गी

**उषा खड्गी** सातौँ मिस नेपाल हुन्। सन् २००० मा आयोजना भएको मिस नेपाल नामक प्रतियोगिता जितेकी थिइन्। उषा सन् १९९९ मा मिस पोखराको पहिलो उप विजेता थिइन् र पछि उनले सन् २००० मा मिस बीरगञ्ज भाग लिँदै पहिलो उप विजेता भएकी थिइन्। उनको विवाह नेपाल टेलिभिजनको पूर्व कार्यक्रम प्रस्तोता जिपि तिमिल्सिनासँग भएको थियो भने उनीबाट मानसिक यातना दिएको भन्दै उनले सम्बन्ध बिच्छेद गरेकी थिइन्। 

## जीवनी
वीरगञ्ज निवासी उत्तमबहादुर खड्गी र उर्मिला खड्गीकी सुपुत्री उषाले सन् १९९९मा पोखरा सुन्दरी प्रतियोगितामा भाग लिई प्रथम उप-विजेताको उपाधी हासिल गरेकी थिइन्। 
तीन दिदी-बहिनी र एक भाइहरूमध्ये जेठी उषाले प्रवेशिका परीक्षा वीरगञ्ज कन्या माध्यमिक विद्यालयबाट उत्तीर्ण गरेकी थिइन्। हरिखेतान महिला बहुमुखी क्याम्पस, वीरगञ्जबाट आई.ए. उत्तीर्ण भएकी उषा मिस नेपाल हुँदा सोही क्याम्पसमा बी.ए. (प्रथम वर्ष)मा अध्ययनरत थिइन्।

## मिस नेपाल प्रतियोगिता - २०००
वीरगञ्जबाट उनले प्रतिनिधित्व गरेको मिस नेपाल प्रतियोगिता - २०००, काठमाडौंं जेसिज र हिडन ट्रेजरले आयोजना गरेको थियो । उनीपछि प्रथम रनर-अप र द्वितीय रनर-अप क्रमशः बिव रन्जीत र जस्मिन श्रेष्ठ भएका थिए ।

## सन्दर्भ सामग्रीहरू
## यो पनि हेर्नुहोस
## बाह्य कडीहरू
श्रेणी:मिस नेपाल विजेताहरू
श्रेणी:वीरगन्जका मानिसहरू
श्रेणी:नेपाली सौन्दर्य प्रतियोगिता विजेताहरू
श्रेणी:जीवित मानिसहरू
वामदेव गौतम

**बामदेव गौतम** पूर्व नेकपा एमाले पार्टीका र हाल नेपाल कम्युनिष्ट पार्टीका उपाध्यक्ष हुन। राजनीतिमा सकृय यिनले पटकपटक नेपालका विभिन्न मन्त्रालय सम्हालिसकेका छन्।

## सन्दर्भ सामग्रीहरू
श्रेणी:संविधान सभा सदस्यश्रेणी:नेपाल कम्युनिस्ट पार्टी (२०७५–२०७७)का राजनीतिज्ञहरू
श्रेणी:नेपाली राजनीतिज्ञहरू
श्रेणी:नेपालका उप-प्रधानमन्त्रीहरू
श्रेणी:नेपाल सरकारका मन्त्रीहरू
श्रेणी:नेपालका गृह मन्त्रीहरू
श्रेणी:माओवादी जनयुद्धका मानिसहरू
श्रेणी:प्युठान जिल्लाका मानिसहरू
दिलबहादुर चित्रकार

**दिलबहादुर चित्रकार** (वि. सं. १९८४- वि. सं. २०६७) पुराना चित्रकार हुन्। उनलाई डी.बी. चित्रकार भनेर पनि चिनिन्छ। दिलबहादुरले संस्कृति र जनजीवनका धेरै चित्र कोरेका छन्। उनलाई मुहारचित्र बनाउन जान्ने चित्रकारका रूपमा चिनिन्छ।
## जीवनी
उनी वि. सं. १९८४ (नेपाल संवत् १०४८)मा पाटनको हौगलमा जन्मेका हुन्। उनी जगतबहादुर र हेरामायाका माहिला छोरा हुन्। 
## चित्रकला
उनले १४ वर्षको उमेरदेखि चित्र कोर्न थालेका हुन्। चित्रकारले पाँचवटा एकल चित्रकला प्रदर्शनी गरे। 
राम शाहका पालादेखि नै चित्रकारहरूले चित्र कोर्न काम गर्दै आएका हुन्। उनले बनाएका चित्रहरू हजारौं छन्। उनी नेपाल ललितकला संस्था (नाफा)मा संस्थापक सदस्य हुन्। नाफाले २०२३ र २०२४मा गरेका प्रतियोगितामा प्रथम र दोस्रा भएका थिए। उनको पहिलो प्रदर्शनी सन् १९६४मा म्याक्स ग्यालरीमा भएको थियो। उनले २०१७ सालमा जुद्ध कला पाठशालाबाट कला-प्रवीण गरेका हुन्। जनक शिक्षा केन्द्रमा प्रमुख चित्रकारका रूपमा २० वर्ष काम गरे।
## निधन
उनको वि. सं. २०६७ पुस ७ गते ८४ वर्षको उमेरमा निधन भयो। 
## बाहिरी लिङ्कहरू
*दिलबहादुर चित्रकार सानो छँदा 
*Remembering DB Dai

श्रेणी:चित्रकार
श्रेणी:नेपाली चित्रकला
मोहन दुवाल

**मोहन दुवाल** (वि.सं. २००६ - ) साहित्यकार हुन्। उनी राजधानीनजीकै बनेपामा बसेर साहित्यको सेवा गर्दै आएका छन्। 
## जीवनी
उनको जन्म २००६ जेठ २१मा भोलाखा गाउँ पञ्चायत ७मा भएको हो। त्यो ठाउँ अहिले बनेपा नगरपालिका ७मा छ। उनका पिता गणेशबहादुर र माता खिलकुमारी हुन्। 
## साहित्य
२०२० देखि निरन्तर लेख्दै आएका दुवालले कक्षा ९मा पढ्दा नेपाल भाषामा 'चुलिजाः गु स्वाँ' कवितासङ्ग्रह लेखेका थिए। उक्त पुस्तकपछि उनका १४ पुस्तक प्रकाशित भएका छन्। उनले विभिन्न पुस्तकको सम्पादन गरेका छन्। विभिन्न पुरस्कार र सम्मान प्राप्त दुवालले सम्पादन गरेको जनमत साहित्यिक पत्रिकाका १ सय २२ अङ्क प्रकाशित भइसकेका छन्। बी.ए., बी.एड. गरेका उनले २७ वर्ष पढाए। साथै ३३ वर्ष पत्रकारिता गरे। उनले केही दशक राजनीति पनि गरे। अहिले पनि विभिन्न संघसंस्था र विद्यालयका समितिमा रहेर काम गर्दै आएका छन्। शरद, प्रतिमा श्रेष्ठ, लाल किरण, बहादुर, शरद श्रेष्ठ, शरद बनेपा, किरण र सुदिमजस्ता उपनामले विभिन्न रचना प्रकाशितसमेत गरेका छन्। 
## बाहिरी लिङ्कहरू
*मोहन दुवाल सानो छँदा

श्रेणी:साहित्यकार
श्रेणी:नेपाली साहित्य
नरेन्द्रराज पाण्डे

**नरेन्द्रराज पाण्डे** ( - वि.सं. २०६९) नेपालका कुटनीतिज्ञ हुन्। उनी राजप्रासाद सेवा तथा राजदूत रहे। 
## सेवा
उनले लामो समयसम्म राजप्रासाद सेवामा रहेर तत्कालीन राजदरबारको प्रमुख सम्वाद सचिवबाट सेवा-निवृत भएका थिए। उनी चीनका लागि पूर्व नेपाली राजदूत हुनुहुन्थ्यो।

## निधन‍
लामो समयदेखि पेट (आमाशय)को अर्बुद रोगको समस्या झेल्दै आएका पाण्डेको वि.सं. २०६९ चैत ३ गते राति काठमाडौँ मेडिकल कलेज, सिनामङ्गलमा निधन भयो। उनी ७५ वर्षका थिए। पाण्डेको वि.सं. २०६९ चैत ५ गते सोमबार पशुपति आर्यघाटमा अन्तिम संस्कार गरियो। पाण्डेका श्रीमती, एक छोरा र एक छोरी छन्।

## सन्दर्भ सामग्रीहरू
## बाह्य कडीहरू
श्रेणी:कूटनीति
श्रेणी:चीनको लागि नेपाली राजदुत
श्रेणी:नेपाली कूटनीतिज्ञहरू
उहुरु केन्याटा

**उहुरु केन्याटा** (जन्म २६ अक्टोबर १९६१) केन्याको राष्ट्रपतिमा निर्वाचित नेता हुन्। सन् २०१३ मार्च ४ मा भएको राष्ट्रपति निर्वाचनमा उनले ५०.५ प्रतिशत मत ल्याएका थिए। उनका प्रतिद्वन्द्वि प्रधानमन्त्री राइला ओडिङ्गाले ४३.७ प्रतिशत र मुसालिया मुदावादीले ४ प्रतिशत मत ल्याएका थिए। कूल मतदान ८५.९ प्रतिशत भएको थियो। 
केन्याट्टाले सन् २०१३ मार्च २६ मा पदभार सम्हाल्दै छन्।

## सन्दर्भ सामग्रीहरू
## बाह्य कडीहरू
*उहुरु केन्याटाको आधिकारिक साइट 

श्रेणी:केन्या
श्रेणी:केन्याका राष्ट्रपतिहरू
श्रेणी:सन् १९६१ मा जन्म
मिलोस जेमान

**मिलोस जेमान** (सन् १९४४ - ) चेक गणतन्त्रका राष्टपति हुन् । उनले सन् २०१३ मार्च ८मा पदभार सम्हालेका थिए । सन् २०१३ जनवरी ११-१२मा चेक गणतन्त्रमा भएको राष्ट्रपतिको प्रत्यक्ष निर्वाचनमा उनले २४.२ प्रतिशत मत पाएका थिए । उनी पार्टी अफ सिटिजन्स राइट्सका नेता हुन् । जनवरी ११-१२को निर्वाचन अनिर्णित भएपछि जनवरी २५-२६मा दोस्रो चरणको निर्वाचन भएको थियो । दोस्रो चरणमा उनले ५४.८ प्रतिशत मत पाएका थिए । कूल मतदान ५९.१ प्रतिशत भएको थियो ।

## बाहिरी लिङ्कहरू
*Curriculum Vitae of Milos Zeman

श्रेणी:चेक गणतन्त्र
चुडामणि गौतम

**चुडामणि गौतम** (वि.सं. २००० - )ले अङ्ग्रेजी व्याकरणका धेरै पुस्तक लेखेका छन्। उनी साहित्यकार हुन्। ग्रामरजस्तै र अरु सहयोगी गरी उनका ५० पुस्तक प्रकाशित छन्। बजारमा बढी प्रचलित भने यस्ता २० पुस्तक छन्। 
## जीवनी
चुडामणि २००० साल असोज १मा तेह्रथुमको कोयाखोलामा जन्मेका हुन्। गौतमका एक भाइ र चार दीदि-बहिनी जन्मे। उनका भाइ रामचन्द्र गौतम गोरखापत्र दैनिकसँग आवद्ध थिए। रामचन्द्रको केही वर्षअघि निधन भइसक्यो। उनका पिता यमनाथ र माता भीमरूपा हुनुहुन्थ्यो। उनलाई सानो छँदा 'गोपाल' भनेर बोलाईन्थ्यो। भागवतमा 'गोपाल-चुडामणि' एकै ठाउँ उल्लेख भएकाले उनलाई 'गोपाल' भनिएको हो।
उनले ६/७ वर्षको हुँदा अक्षर खुट्याउन थालेका हुन्। सरस्वती पूजाका दिन काइला गुरुले उनलाई अक्षर लेख्न सिकाउनुभएको हो। त्यसबेला अक्षर लेख्न काठको पाटी हुन्थ्यो। त्यसमा धुलो छरेर छेस्काले लेख्थे। त्यो सिक्ने काम गुरुकै घरमा हुन्थ्यो। पढ्ने ठाउँ एउटा कटेरो थियो। 
कक्षा ४मा पुगेपछिमात्र ए, बि, सि, डि...सिके। चण्डी, रुद्रि, गीता, वेद भने सानैमा पढे। 
कक्षा ६ पढ्न आठराईको त्रिभुवन हाइस्कुल गए। 
उनी दश वर्षको हुँदा बुबा बिते। दिदी कृष्णकुमारीको बिहे भइसकेको थियो। कान्छी बहिनी अठार महिनाकी मात्र थिईन्। एक्ली आमाले परिवार पालिन्। 
## लेखन‌
आफ्नो वाल्यकाल अभाव र दुःखमा बितेकाले उनले सस्तोमा ग्रामर पुस्तक बजारमा ल्याए। 
विद्यालय नियमित गए पनि कलेज सबै प्राइभेट पढे। उनले बी.ए. र बी.एल. गर्नुभएको छ। कलेज पढ्न विराटनगरको महेन्द्र मोरङ कलेज भर्ना भए पनि नियमित हुन सकेनन्। 
२०३५ सालमा आएर मात्र 'आभाष' नामक कवितासङ्ग्रह छापियो।
नयाँ शिक्षा लागू भएपछि नेपाली व्याकरण र अङ्ग्रेजी ग्रामरका छुट्टै पुस्तक थिएनन्। नेपाली व्याकरण र अङ्ग्रेजी ग्रामर धेरै आवश्यक भएको ठानी उनले २०३५/३६मा ग्रामर लेखेका हुन्।
उनी हाल काठमाडौंको डिल्लीबजारमा बस्छन्। 
## बाहिरी लिङ्कहरू
*चुडामणि गौतम सानो छँदा 

श्रेणी:भाषाशास्त्री
श्रेणी:नेपाली साहित्यकारहरू
श्रेणी:व्याकरणविद्
स्कन्ध

बौद्ध धर्म अनुसार **स्कन्ध** (संस्कृत) (**khandhas** पाली, **aggregates** अङ्ग्रेजी भाषा) पाँच कार्य वा पक्ष हो जसबाट मानव जीवनको निर्माण हुन्छ ।

## नोटहरू
## सन्दर्भ सूची
## स्रोत
श्रेणी:बौद्ध धर्म
आर्यघाट

**पशुपति आर्यघाट** बाग्मती किनारमा अवस्थित घाट हो। यो घाट हिन्दूहरूको अन्तिम संस्कार गर्न प्रचलित घाट हो। इतिहास अनुसार पशुपति आर्यघाट प्रताप मल्लको पालामा निर्माण गरिएको थियो ।worldvisitguide 

## चित्रहरु

File:Pashupatinath - Cremation Ghats (4802642822).jpg|दाहसंस्कार गरिदै
File:Pashupatinath Cremation.jpg|दाहसंस्कार गरिदै
File:Pashupatinath Cremations.jpg|दाहसंस्कार गरिदै
File:Pashupatinath - Cremation of a Child (4802642346).jpg|दाहसंस्कार गरिदै
File:Cremation in Pashupatinath.jpg|दाहसंस्कार गरिदै 

## सन्दर्भ सामग्रीहरू
## बाह्य कडीहरू
## यो पनि हेर्नुहोस
श्रेणी:शिव मन्दिर
श्रेणी:काठमाडौँ जिल्लाका मन्दिरहरू
श्रेणी:नेपालका मन्दिरहरू
श्रेणी:मन्दिरहरू
श्रेणी:धार्मिक पर्यटकीय स्थलहरू
श्रेणी:धार्मिक स्थलहरू
श्रेणी:नेपालका धार्मिक तथा पर्यटकीय स्थलहरू
श्रेणी:नेपालका ऎतिहासिक स्थलहरू
श्रेणी:नेपालका पुरातात्विक स्थलहरू
श्रेणी:नेपालका विश्व सम्पदा क्षेत्रहरू
पोप फ्रान्सिस

**फ्रान्सिस** ( ; जन्म नाम: **जर्ज मारियो बर्गोग्लियो** (जन्म: १७ डिसेम्बर १९३६ - मृत्यु:२१ अप्रिल २०२५)मा भ्याटिकन सिटीमा रहेको क्याथोलिक चर्चका २६६औं पोपका रूपमा १३ मार्च २०१३ देखि उनको मृत्यु सम्म कार्यरत्त थिए ।

अर्जेन्टिनाको राजधानी सहर ब्युनर्स आयर्समा जन्मिएका जर्ज मारियोलाई सन् १९६९मा पुजारीको रूपमा नियुक्त गरिएको थियो । उनले सन् १९७३ देखि १९७९ सम्म अर्जेन्टिनाको सोसाइटी अफ जिसस नामक संस्थाको नेतृत्व गरेका थिए । त्यसपछि सन् १९९८मा ब्युनर्स आयर्सकोआर्कबिसप हुँदै उनी सन् २००१मा पोपको चुनावमा मतदान गर्ने कार्डिनलको रूपमा चुनिए । सन् २०१३ फेब्रुअरी २८मा उनका अग्रज पोप बेनेडिक्ट सोर्हौंले राजीनामा दिएपछि पोप छनौटगर्न भ्याटिकन सिटीमा आयोजित एक गोप्य भेलाले उनलाई पोपको रूपमा चुन्यो । पोप चुनिएपछि जर्ज मारियोले प्राचिन सन्त फ्रान्सिस अफ असिसीको सम्मानमा आफ्नो नाम फ्रान्सिस प्रथमको रूपमा परिवर्तन गरे । सोसाइटी अफ जिससबाट पोप हुने प्रथम व्यक्ति पोप फ्रान्सिस, अमेरिकी मुल तथा दक्षिणी गोलार्द्धबाट पनि पहिलो पोप थिए ।

## प्रारारम्भिक जीवन
जर्ज मारियो बर्गोग्लियोको जन्म ब्युनर्स आयर्सको फ्लोरेसमा भएको थियो ।  उनी इटालियन आप्रवासी मारियो जोसे बर्गोग्लियो र उनकी पत्नी रेगिना मारिया सिभोरीका पाँच सन्तान मध्ये एक थिए । इटालीको पिडमन्ट क्षेत्रको पोर्टाकोमरोमा जन्मिएका मारियो जोसे एक रेलवे कामदार थिए ।  उनकी पत्नी रेगिना मारिया एक गृहणी थिइन् । रेगिनाको जन्म ब्युनर्स आयर्समा बस्दै आएको एक उत्तरी इटालियन आप्रवासी परिवारमा भएको थियो । जर्ज मारियोकी दिदी मारिया एलेनाका अनुसार उनीहरूका बुबाले इटालीमा भएको तानाशाही शासनले उनलाई देश छोड्न बाध्य बनाएको थियो भनेर पटक पटक भन्ने गरेका थिए । एलेना पोपकी एकमात्र जीवित एकै कोखकी आफन्त हुन् ।

बर्गोग्लियो बाल्यकालदेखि नै स्थानीय सान लरेन्जो डि अलमाग्रो नामक फुटबल क्लबका समर्थक हुन् ।  उनी कलाकार टिटा मेरेलो अभिनित तथा नियोरियालिजम चलचित्रका प्रशंसक (फ्यान) हुन् भने अर्जेन्टिना र उरूग्वेमा प्रचलित मिलोङ्गा भनिने परम्परागत संगित उनलाई असाध्यै मनपर्छ । उनले राष्ट्रिय प्राविधिक संस्थान नामक प्राविधिक माध्यमिक विद्यालयमा अध्ययन गरेर  रसायन प्रविधिमा स्नातकसम्मको अध्ययन गरेकाछन् । अध्ययन पश्चात बर्गोग्लियोले केही वर्ष हिकेदिअर ब्याचम्यान खाद्यप्रयोगशालामा रसायन प्रविधिकको रूपमा काम गरे । केही स्रोतहरूका अनुसार उनले ब्युनर्स आयर्स विश्वविद्यालयबाट रसायनशास्त्रमा स्नातकोत्तरसम्मको अध्ययन गरेकाछन् । बर्गोग्लियो २१ वर्षको हुँदा उनलाई खतरनाक निमोनिया भयो र उनको फोक्सोमा पानी जमेकोले फोक्सोको एक भाग शल्यक्रिया गरेर हटाइएको थियो ।

बर्गोग्लियो स्पेनिस, ल्याटिन, इटालियन, जर्मनी फ्रेन्च, र अङ्ग्रेजी भाषामा संवाद गर्न सक्षम छन् ।

## सन्दर्भ सामग्रीहरू
## बाह्य कडीहरू
श्रेणी:पोपहरू
श्रेणी:सन् १९३६ मा जन्म
श्रेणी:सन् २०२५ मा मृत्यु
दुःख

दुख शब्द को परिभाषा  मानिसहरू पिच्छे फरक फरक पाइन्छ किन कि यो मानिसहरू को नितान्त ब्येक्तिगत सोच हो l धेरै मानिसहरू ले दुख लाई सन्तुष्टिसँग दाजे र परिभाषित गर्दछन उनिहरु का अनुसार मानिसहरु जब आफ्नो चाहनाहरू पुरा गर्न सक्दैनन् तब उसले  दुख महसुस गर्ने गर्दछन l

**Dukkha** (Pāli; Sanskrit: ''*; Tibetan *sdug bsngal'') is a Buddhist term commonly translated as "suffering", "stress", "anxiety", or "dissatisfaction". Dukkha is identified as the first of the Four Noble Truths.

श्रेणी:बौद्ध धर्म
मित्रता

'साथी' कुनै व्यक्तिको साथमा रहने व्यक्ति हो। यो एक मनोवैज्ञानिक सम्बन्ध हो। साथीसाथी वा एक अर्को व्यक्तिप्रतिको पारस्परिक आत्मीयता तथा मायाको सम्बन्धलाई 'मित्रता' भन्दछन्।

सन्दर्भ सामग्री
साथी भनेको आफनो हरेक दु:ख र सुखमा साथ दिने व्यक्ति हो।

Edit by : Sandip CT,  

Butwal, Rupandehi 

## बाह्य सूत्र
श्रेणी:सम्बन्ध
श्रेणी:मानव सभ्यता
श्रेणी:मनोविज्ञान
कर्म (बौद्ध)

**कर्म** (पाली: *Kamma*) भन्नाले "काम" वा "कार्य"लाई जनाउँछ । बौद्ध धर्ममा कर्मलाई ज्ञानको माध्यमबाट प्रस्फुटित कार्यको रूपमा लिईन्छ ।

श्रेणी:बौद्ध धर्म
संसार (बौद्ध)

**संसार**लाई बौद्ध धर्ममा चक्र वा पाङ्ग्राको रूपमा लिईएको छ ।

श्रेणी:बौद्ध धर्म
सुगारिका केसी

**सुगारिका केसी** मिस नेपाल २००५की विजेता हुन्।

## यो पनि हेर्नुहोस
श्रेणी:मिस नेपाल विजेताहरू
श्रेणी:महिला
श्रेणी:नेपाली सौन्दर्य प्रतियोगिता विजेताहरू
अनित्य

**अनित्य** (Pāli: अनिच्चा *anicca*; Sanskrit: अनित्य *anitya*; Tibetan: མི་རྟག་པ་ *mi rtag pa*; Chinese:  *wúcháng*; Japanese: 無常 *mujō*; Korean: 무상 *musang*; Thai: อนิจจัง *anitchang*, from Pali *"aniccaŋ"*) बौद्ध धर्मको एक आवश्यक सिद्धान्त वा अस्तित्वका तीन चिन्ह हो ।

श्रेणी:बौद्ध धर्म
जिल्लुर रहमान

**जिल्लुर रहमान** (सन् १९२९- सन् २०१३) बङ्गलादेशका १९ औँ पूर्व-राष्ट्रपति थिए। उनको पृरा नाम मोहम्मद जिल्लुर रहमान हो। रहमान ५० वर्ष भन्दा बढी समय राजनीतिमा सक्रिय थिए। उनी सन् २००९मा राष्ट्रपतिमा निर्वाचित भएका थिए। उनी अवामी लिगका नेता थिए।

## निधन
जिल्लुरको सन् २०१३ मार्च २०मा निधन भयो। उनी सिङ्गापुरमा उपचाररत थिए। मृगौला र श्वाप्रस्वासमा समस्या भएपछि उनलाई ११ दिनअघि सिंगापुरस्थित माउन्ट एलिजावेथ अस्पताल भर्ना भएका थिए। उनी ८४ वर्षका थिए।

## सन्दर्भ सामग्रीहरू
## बाह्य कडीहरू
श्रेणी:बङ्गलादेश आवामी लिगका राजनीतिज्ञहरू
श्रेणी:बङ्गलादेशका राष्ट्रपतिहरू
श्रेणी:सन् १९२९ मा जन्म
श्रेणी:सन् २०१३ मा मृत्यु
भक्का

**भक्का** चामलको पिठोबाट बनाइने परिकार हो। यो पानीको बाफबाट पकाइन्छ। विशेषगरी यो परिकार  तराइमा जाडो मौषममा बिहानको खाजाको रूपमा खाइन्छ।

राष्ट्रिय भक्का दिवस हरेक वर्षको पुस २९ गते मनाइन्छ ।

 

 

## सन्दर्भ सामग्री
## बाहिरी सूत्र
उमा (चलचित्र)

**उमा** वि.सं. २०६९ सालमा बनेको नेपाली चलचित्र हो । मिला प्रोडक्सनद्वारा निर्मित यो चलचित्रमा माओवादी द्वन्द्वकालको कथा छ । 
## कथा
माओवादी द्वन्द्वकालमा एक परिवारले भोग्नुपरेको पीडामा आधारित चलचित्र सत्य घटनाबाट प्रेरित तथा वैचारिक मतभेदका कारण बिछोडिएका दुई दाजु-बहिनीको सम्बन्ध वरिपरि प्रस्तुत गरिएको छ । 
## कलाकार
चलचित्रमा तुलसी घिमिरे, मिथिला शर्मा, अशोक शर्मालगायतको अभिनय छ । चलचित्रको पटकथा छिरिङ छोदन र कुमार भट्टराईले तयार गरेका हुन् । छिरिङरितार शेर्पाले निर्देशन गरेका हुन् । 
## छायाङ्कन
यो चलचित्र काभ्रेपलाञ्चोक जिल्लामा ३५ दिनसम्म छायाङ्कन गरिएको हो । 
## प्रदर्शन
यो चलचित्र वि.सं. २०७० साल जेठ १० गते देशभर प्रदर्शनमा ल्याउने भएको थियो ।

## बाहिरी लिङ्कहरू
*छिरिङकी उमा
*छिरिङ रितारकी ?उमा?

## यो पनि हेर्नुहोस्
श्रेणी:नेपाली चलचित्रहरू
श्रेणी:विकिथन-४ मा बनाइएका वा सुधारिएका लेखहरू
सार्क फाइनान्स

**सार्क फाइनान्स** दक्षिण एसियाली क्षेत्रीय सहयोग सङ्गठन क्षेत्रको लघुवित्त विकासका लागि स्थापित एक अङ्ग हो । 
सदस्यहरूबीच सहकार्य प्रवर्द्धन गर्न सार्क मुलुकका केन्द्रीय बैङ्कका गभर्नर तथा अर्थ सचिवहरूको साझा मञ्च सार्क फाइनान्स सन् १९९८मा स्थापना भएको हो । 
काठमाडौंमा सम्पन्न सार्कको एघारौँ सम्मेलनले उक्त संस्थालाई आफ्नो एक अङ्गका रूपमा अनुमोदन गरेको थियो ।

## बाहिरी लिङ्कहरू
*सार्क फाइनान्स गभर्नरहरूको सम्मेलन पोखरामा सुरु

श्रेणी:अर्थ वाणिज्य
महिला विरुद्ध हुने सबै प्रकारका भेदभाव उन्मूलन गर्ने महासन्धि १९७९

**महिला विरुद्ध हुने सबै प्रकारका भेदभाव उन्मूलन गर्ने महासन्धि १९७९** एउटा प्रस्तावना र ३० वटा धारा मिलेर बनेको अन्तर्राष्ट्रिय सन्धि हो जसलाई सामान्यतया महिला अधिकारको अन्तर्राष्ट्रिय विधेयकको रूपमा चिनिन्छ। यो महासन्धिले महिला विरुद्ध हुने भेदभावका रूपहरूलाई परिभाषित गर्दछ र यस्तो भेदभाव अन्त्य गर्न एजेन्डा सिर्जना गर्दछ। यो १९७९ मा संयुक्त राष्ट्र महासभाद्वारा अपनाइएको थियो यसलाई १८९ देशहरूले अनुमोदन गरेका थिए। सन्धिको स्वीकृतिले राज्यहरूले निम्न उपायहरू अपनाएर महिला विरुद्ध हुने सबै प्रकारका भेदभाव अन्त्य गर्न प्रतिबद्ध हुनुपर्छ: १) कानुनी प्रणालीमा पुरुष र महिलाको समानताको सिद्धान्तलाई समावेश गर्ने र पहिलेदेखि नै अवस्थित भेदभावपूर्ण कानूनहरू खारेज गर्ने, २) भेदभाव विरुद्ध महिलाको प्रभावकारी सुरक्षा सुनिश्चित गर्न न्याय अदालत र सार्वजनिक संस्थाहरू स्थापना गर्ने, ३) व्यक्ति, संस्था वा उद्यमहरूद्वारा महिला विरुद्ध हुने सबै भेदभाव कार्यहरूको स्थायी उन्मूलन सुनिश्चित गर्ने।

यस महासन्धिलाई अनुमोदन गर्ने ५० भन्दा बढी देशहरूले केही घोषणा, आरक्षण र आपत्तिहरूको अधीनमा त्यसो गरेका छन्। उदाहरणका लागि, ती देशहरूमध्ये ३८ ले धारा २९ को कार्यान्वयनलाई अस्वीकार गरेका थिए, जसले महासन्धिको व्याख्या वा प्रयोग सम्बन्धी विवादहरूको समाधानका माध्यमहरूलाई सम्बोधन गर्दछ।

संयुक्त राज्य अमेरिका र पलाउ यसकका हस्ताक्षरकर्ता हुन्, तर उनीहरूले सन्धिलाई अनुमोदन गरेका छैनन्।

यस महासन्धिको समितिको अध्यक्ष पद हाल एना पेलेज नार्भेजले सम्हालेका छन्।

##  मुख्य प्रावधानहरू 
भाग I (धारा १–६)
भेदभाव नगर्ने, लिङ्ग सम्बन्धी रूढिवादी धारणाहरू हटाउने, र महिलाको यौन तस्करी विरुद्धका प्रावधानहरूमा केन्द्रित छ।

भाग II (धारा ७–९)
महिलाको सार्वजनिक जीवनसँग सम्बन्धित अधिकारहरूलाई स्पष्ट गर्दछ, विशेष गरी राजनीतिक जीवनमा सहभागिता, प्रतिनिधित्व, र नागरिकताको अधिकारमा जोड दिन्छ।

भाग III (धारा १०–१४)
महिलाका आर्थिक र सामाजिक अधिकारहरूलाई व्याख्या गर्दछ, विशेष गरी शिक्षा, रोजगारी, र स्वास्थ्यमा केन्द्रित रहको छ। यस भागले ग्रामीण महिलाहरूका लागि विशेष संरक्षण र उनीहरूले भोग्ने समस्याहरूलाई पनि समेट्छ।

भाग IV (धारा १५ र १६)
महिलाको विवाह र पारिवारिक जीवनमा समानताको अधिकारसँगै कानुन अगाडि समान हुने अधिकारलाई स्पष्ट गर्छ।

भाग V (धारा १७–२२)
महिलामाथि हुने भेदभाव उन्मूलनसम्बन्धी समितिको स्थापना र सदस्य राष्ट्रहरूको प्रतिवेदन पेश गर्ने प्रक्रियालाई व्यवस्था गर्छ।

भाग VI (धारा २३–३०)
यस सन्धीले अन्य सन्धीहरूमा पार्ने प्रभाव, सदस्य राष्ट्रहरूको प्रतिबद्धता, र सन्धीको प्रशासनबारे प्रावधानहरू समेट्छ।

## सन्दर्भ सामग्रीहरू
## बाह्य कडीहरू 
* आधिकारिक वेबसाइट
* अधिवेशनको पाठ
* पक्षहरूको सूची

श्रेणी:संयुक्त राष्ट्र सङ्घका सन्धिहरू
श्रेणी:भेदभाव विरोधी सन्धिहरू
श्रेणी:नारीवाद र समाज
श्रेणी:प्रजनन अधिकारहरू
श्रेणी:विकी विमिन एडिटाथन २०२५ मा बनाइएका वा सुधारिएका लेखहरू
रोजिशा शाही ठकुरी

**रोजिशा शाही ठकुरी** सन् २०१३ मा भएको मिस नेपाल प्रतियोगिताको फस्ट रनर अप हुन् ।

श्रेणी:नेपाली सौन्दर्य प्रतियोगिता विजेताहरू
श्रेणी:नेपाली महिला मोडलहरू
श्रेणी:सन् १९९३ मा जन्म
श्रेणी:जीवित मानिसहरू
श्रेणी:ललितपुर जिल्लाका मानिसहरू
अमृत साइन्स क्याम्पस

alt=अमृत प्रसाद प्रधान|thumb|400x400px|अमृत प्रसाद प्रधान
**अमृत साइन्स क्याम्पस** नेपालको पहिलो विज्ञान क्याम्पस हो। यो काठमाडौँको लैनचौरमा रेहेको छ। यसको स्थापना अमृत प्रसाद प्रधानले पब्लिक साइन्स कलेजको नाममा गरेका थिए। प्रधानको सन् १९६६ जनवरी २४ मा हवाइ दुर्घटनामा निधन भएपछि उनकै नाममा विक्रम सम्बत २०२३ साल फागुनमा यो क्याम्पसको नाम अमृत साइन्स कलेज राखियो। विक्रम संवत २०३० साल देखि नेपाल सरकारको स्वामित्वमा आएपछि त्रिभुवन विश्वविद्यालयमा गाभियो र अमृत क्याम्पसमा परिणत भयो हाल यस क्याम्पसमा निम्न विषय सञ्चालनमा छन्।

## छात्रावास 
छात्रवासको स्थापना विसं २०२० पुस १५ गतेदेखि सुरु भएको थियो । सो छात्रावासको स्थापनाको लागि तत्कालिन राजा महेन्द्रसँग पटक पटक विन्ती नै विसाउका थिए ।

## अमृत सालिक 
## प्राध्यापकहरू 
## विभागहरू
* भौतिक शास्त्र विभाग
* रसायन शास्त्र विभाग
* प्राणी शास्त्र विभाग
* शूक्ष्मजीव विज्ञान विभाग
* वनस्पति शास्त्र विभाग
* गणित विभाग
* तथ्याङ्कशास्त्र विभाग
* कम्प्युटर विज्ञान तथा सुचना प्रविधि विभाग
* वातावरण विज्ञान विभाग
* अङ्ग्रेजी विभाग

## सन्दर्भ सामग्रीहरू 
## यो पनि हेर्नुहोस्
* गोल्डनगेट इन्टरनेसनल कलेज
* शङ्करदेव क्याम्पस

श्रेणी:शिक्षा
श्रेणी:उच्च शिक्षा
श्रेणी:नेपालका प्रमुख क्याम्पसहरू
श्रेणी:नेपालको पहिलो
श्रेणी:नेपालका विद्यालयहरू
श्रेणी:त्रिभुवन विश्वविद्यालय
सृतिमा शाह

**सृतिमा शाह** नेपाली सौन्दर्य प्रतियोगिता विजेता र मोडल हुन्। उनले सन् २०१३ मा भएको मिस नेपाल प्रतियोगिताको दोस्रो उपविजेताको रूपमा मिस नेपाल अन्तर्रष्ट्रियको शीर्षक हात पारेकी थिइन्। उनले नेपालको प्रतिनिधित्व गर्दै जापानमा भएको सन् २०१३ को मिस अन्तर्रष्ट्रिय प्रतियोगितामा सहभागिता जनाएकी थिइन्। 

## प्रारम्भिक जीवनी र शिक्षा
उनी नेपाली सेनाको मेजर जेनरलकी छोरी र शाही परिवारकी सदस्य हुन्। उनी थाइल्यान्डको वेबस्टर विश्वविद्यालयबाट सन् २०१७ मा प्रशासनिक वाणिज्य विषयमा स्नातोकोत्तर गरेकी छिन्।

## सन्दर्भ सामग्रीसभ
श्रेणी:नेपाली सौन्दर्य प्रतियोगिता विजेताहरू
श्रेणी:सन् १९९३ मा जन्म
श्रेणी:जीवित मानिसहरू
श्रेणी:नेपाली महिला मोडलहरू
राहदानी

**राहदानी** अर्थात् **पासपोर्ट** (Passport) साधारणतया विदेशमा रहेका बेला प्रयोग हुने राष्ट्रिय परिचयपत्र हो।

## सन्दर्भ सामग्री
## बाह्य सूत्र
श्रेणी:वैदेशिक रोजगार
श्रेणी:राहदानी
प्रवेशाज्ञा

**भिषा** अर्थात् **प्रवेषाज्ञा** (Visa) साधारणतया विदेशी नागरिकलाई आफ्नो देशमा प्रवेश गर्ने र बस्न दिइने अनुमतिपत्र हो।

## यो पनि हेर्नुहोस्
* कन्सुलर सेवा
## सन्दर्भ सामग्री
## बाह्य सूत्र
श्रेणी:वैदेशिक रोजगार
श्रेणी:राहदानी
ध्यान (बौद्ध)

बौद्ध धर्ममा **ध्यान**ले धार्मिक तथा बौद्ध धर्मको दर्शनसँग सम्बन्धित ध्यानलाई सन्दर्भित गर्दछ ।

श्रेणी:बौद्ध धर्म
मिस नेपाल २०१३

**मिस नेपाल प्रतियोगिता - २०१३** सन् २०१३ मार्च २०मा भयो । यस प्रतियोगितामा मिस नेपालको उपाधि इशानी श्रेष्ठले हासिल गरिन् । उनीपछि प्रथम रनर-अप र द्वितीय रनर-अप क्रमशः रोजिशा शाही ठकुरी र श्रीतिमा शाह भएका थिए । यो प्रतियोगिता हिडन ट्रेजरले आयोजना गरेको थियो । 
विजेताले ५० हजार, दोस्रोले ३५ र तेस्रोले २५ हजार रूपैयाँ नगद र एउटा अपार्टमेन्ट पाए । 
मिस फोटोजेनिक श्रीतिमा शाह, पन्क्चुआलिटी मेघना श्रेष्ठ, ब्युटिफुल स्माइल रिजु श्रेष्ठ, बेस्ट वाक इशानी श्रेष्ठ, ट्यालेन्ट सिपोरा गुरुङले जितिन्। एसएमएसमा बढी मत पाएर मिस बब्ली उपाधि अस्मिता सिटौलाले जितिन्।

## नतिजा
### प्राप्त स्थान
### विशेष अवार्डहरू
* **मिस पर्सनालिटी** - समिक्षा श्रेष्ठ
* **मिस ट्यालेन्ट** - सिपोरा गुरुङ
* **मिस बेस्ट क्याटवाक** - इशानी श्रेष्ठ
* **मिस बेस्ट स्माइल** - रीजु श्रेष्ठ
* **मिस फ्यान्टा बब्ली पर्सनालिटी** - अश्मिता सिटौला

## उम्मेदवारहरू 
## टिप्पणीहरू
* उम्मेदवार#३, सिपोरा गुरुङ नेपालको राष्ट्रिय स्तरकी भलिबल खेलाडी हुन । 
* उम्मेदवार#८, मेघना श्रेष्ठ मिस टिन कलेज २००९की फस्ट रनर अप हुन् ।
* उम्मेदवार#१०, प्रतिमा गिरी एनटिभी प्लसमा प्रसारण हुने प्ले इट अन (Play it On) नामक कार्यक्रमकी प्रस्तोता हुन् ।
* उम्मेदवार#११, ओशिमा बानुले सन् २०१२को फेस अफ दी क्लासिक डायमन्ड फर टाइमलेस प्यारागन ज्वेलरी (Face of the Classic Diamond for Timeless Paragon Jewellery) अवार्ड जितेकी थिइन् ।
* उम्मेदवार#१२, रक्षा थापा फिलिपिन्सको सेबु सिटीमा सन् २०१०मा आयोजित मिस सिग्लाकसको उपाधि तथा फिलिपिन्सकै सान कार्लोस सिटीमा सन् २००९मा मिस भिएमयुएफ (VMUF) प्रतियोगितामा फस्ट रनर अप जित्न सफल भएकी थिइन् ।
* उम्मेदवार#१४, अश्मिता सिटौला मिस टिन नेपाल २०११को उत्कृष्ठ ५ फाइनलिस्टमा छानिएकी थिइन ।
* उम्मेदवार#१५, सुमी मोक्तान लामा मिस तामाङ २०१२ की विजेता हुन् ।
* उम्मेदवार#१८, रीजु श्रेष्ठ मिस नेपाल ग्लोबल २०१२को उत्कृष्ठ ५ फाइनलिस्टमा छानिएकी थिइन ।

## बाह्य कडीहरू
* मिस नेपाल २०१३ घोषणा भिडियो
* मिस नेपाल आधिकारिक वेबसाइट
* मिस नेपाल उम्मेदवारहरू 
* इशानी श्रेष्ठ: मिस नेपाल वर्ल्ड २०१३:मिस नेपाल २०१३ उम्मेदवार 
*इशानी श्रेष्ठ: मिस नेपाल वर्ल्ड २०१३

## सन्दर्भ सामग्रीहरू
## यो पनि हेर्नुहोस
श्रेणी:प्रतियोगिता
श्रेणी:मिस नेपाल
श्रेणी:सौन्दर्य प्रतियोगिताहरू
सिपोरा गुरुङ

**सिपोरा गुरुङ** नेपालकी राष्ट्रियस्तरकी भलिबल खेलाडी हुन। नेपालका तर्फबाट सबैभन्दा कम उमेरमा अन्तर्राष्ट्रिय खेलकुदमा भाग लिएर पदक जितेकी सिपोरा विक्रम सम्वत २०६७ सालको पपुलर प्लेयर अफ दी इयर उपाधि विजेता हुन् भने उनी चलचित्र द घलेक-द साइन अफ लभ की नायिकासमेत हुन्। उनले भुइँमान्छे फिल्ममा रमेश बुढाथोकी र साहिल प्रजापतीसँग स्क्रिन सेयर गरिन्। उनी मिस नेपाल प्रतियोगिता - २०१३मा भाग लिएकी थिइन्। उनी मिस नेपालमा शीर्ष ५ भित्र पर्नुका साथै मोस्ट ट्यालेन्टको उपाधि पनि जितिन्।

## जीवनी
सिपोराको जन्म २०५० साल पुस १४ गते दुधपोखरी, लमजुङमा भएको हो । उनकी आमा सेती घिसीङ गुरुङ हुन् भने बाबु मोतिलाल गुरुङ हुन् । उनीहरू अहिले राष्ट्रबैङ्क चोक, पोखरा नगरपालिका१७मा बस्दै आएका छन् । सिपोरा गुरूङ फिस्टेल उच्च मावि, पोखराकी विधार्थी हुन् ।

## खेलमा उत्कृष्टता
उनी भलिबल र एथलेटिक्सकी खेलाडी हुन्। 
खेलबाट उपलब्धि भलिबलतर्फ उनका उपलब्धिहरूः
१) दशौँ साग श्रीलङ्का कोलम्बोमा युवा खेलाडी - काँस्य पदक २०६३
२) राष्ट्रिय खुल्ला महिला भलिबल प्रतियोगिता बाग्लुङ, दोश्रो, बेष्ट प्लेयर
३) राष्ट्रिय खुल्ला महिला भलिबल प्रतियोगिता बेनी, प्रथम, बेष्ट प्लेयर
४) राष्ट्रिय खुल्ला महिला भलिबल प्रतियोगिता लेकसाइड, प्रथम, बेष्ट स्पाइकर
५) राष्ट्रिय खुल्ला महिला भलिबल प्रतियोगिता काठमाण्डौं २०६४ दोश्रो
६) राष्ट्रिय खुल्ला महिला भलिबल प्रतियोगिता डिमुवा, दोश्रो, बेष्ट स्पाइकर
७) आठौँ विद्यालय स्तरीय राष्ट्रिय छात्रा भलिबल प्रतियोगिता काठमाडौँ, २०६४ प्रथम, बेष्ट प्लेयर
८) चौधौँ राष्टिय महिला भलिबल प्रतियोगिता हेटौँडा, २०६४, प्रथम, उदयमान खेलाडी
९) दोश्रो नेपाल आदर्श कप छात्रा भलिबल प्रतियोगिता भण्डारढिक, दोश्रो, वेष्ट प्लेयर
१०) तेश्रो नेपाल आदर्श कप छात्रा भलिबल प्रतियोगिता भण्डारढिक, दोश्रो
११) चौंश्रो नेपाल आदर्श कप छात्रा भलिबल प्रतियोगिता भण्डारढिक, प्रथम, वेष्ट प्लेयर
१२) एघारौँ नव आदर्श कप महिला भलिबल प्रतियोगिता लामाचौर, दोश्रो
१३) बाह्रौँ नव आदर्श कप महिला भलिबल प्रतियोगिता लामाचौर, प्रथम, वेष्ट प्लेयर
१४) राष्ट्रिय खुल्ला महिला भलिबल प्रतियोगिता काठमाडौँ २०६५, तेश्रो, वेष्ट स्पाइकर र सर्भर
१५) पाँचौं राष्ट्रिय खेलकुद प्रतियोगिता काठमाडौँ, महिला भलिबल, प्रथम
१६) पल्सर पपुलर प्लेयर अफ दी इयर २०६७मा मनोनयनमा पर्न सफल
एथलेटिक्सतर्फ उनका उपलब्धिहरूः
१) २० औँ विरेन्द्र शिल्ड विद्यालय स्तरीय प्रतियोगिता, पोखरा, प्रथम, वेष्ट एथलेट्स (लंगजम्प, २०० मिटर, ४०० मिटर १०० गुणा ४ रिले, ४०० गुणा ४ रिले दौड)
२) प्याब्सन स्पोट् मिट २०६४, प्रथम (लंगजम्प, २०० मिटर, ४०० मिटर १०० गुणा ४ रिले, ४०० गुणा ४ रिले दौड)
३) कास्की जिल्ला विद्यालयस्तरीय प्रतियोगिता २०६४ (लंगजम्प, २०० मिटर, ४०० मिटर १०० गुणा ४ रिले, ४०० गुणा ४ रिले दौड) वेष्ट प्लेयर, वेष्ट एथलेट्स
४) प्रथम राष्ट्रपति अन्तर-विद्यालय च्याम्पियनसीय २०६५, वेष्ट एथलेट्स छात्रा, ३ स्वर्ण, १ रजत पदक

## बाहिरी लिङ्कहरू
*खेलाडी उपाधिका लागि मिडियाहरूले पहल गर्ने
*मिस नेपाल-२०१३को दौड

## सन्दर्भ सामग्रीहरू
श्रेणी:पोखराका मानिसहरू
श्रेणी:नेपाली महिला मोडलहरू
श्रेणी:नेपाली महिला भलिबल खेलाडीहरू
श्रेणी:सन् १९९३ मा जन्म
श्रेणी:जीवित मानिसहरू
मार्सी

नेपालको मध्य पहाडी भागमा लगाइने स्थानीय जातको धान 

*रातो मार्सी
*जुम्ली मार्सी
*त्रिशुली मार्सी

श्रेणी:कृषि
श्रेणी:नेपालमा पाइने वनस्पतिहरू
श्रेणी:फूल फुल्ने वनस्पति
श्रेणी:पोथ्रा
श्रेणी:एकदलीय वनस्पति
घ्याम्पे रूख

**घ्याम्पे रूख** एक प्रकारको वनस्पति हो।

प्राकृतिक रूपमा घ्याम्पे रूखको बोट उत्तरपूर्वी अर्जेन्टिना , पाराग्वे र दक्षिणी अमेरिकामा पाइन्छ । यो सुख्खा तथा सामान्य जाडो ठाउँमा बढी फक्रन्छ ।अर्थात उष्ण तथा समशितोष्ण जंगलमा फक्रन्छ ।  यसको विरुवा चाडै बढ्छ यस समयमा पानी प्रचुर हुन्छ , र कहिले काहीं २५ मीटर (८२ फीट)अग्लासम्म पाइन्छन् । यसको फेद बदल आकारको २ मीटरसम्म हुन्छन् । यसले सुख्खा समयमा पानी सञ्चित गरिरहेको  हुन्छ । यो बढिरहँदा अर्थात युवा अवस्थामा घ्याम्पे भाग हरियो  र पात झरेको समयमा खैरो  हुन्छ । दक्षिण अमेरिकामा यसलाई पालो बोराको भनिन्छ । यसको अर्थ स्पेनी साहित्यमा जाँडको घ्याम्पो हो ।रुख  घ्याम्पो जस्तो आकारको  ठूलो यो रुख भजाएर बोलेभियाले धेरै पर्यटकहरूलाई भित्र्याई अर्थतन्त्र सबल बनाउन लागेको छ ।
घ्याम्पे रुखलाई अङ्ग्रेजीमा टोबोरोची भनिन्छ ।यो रुखबारे बोलेभिया देशबासीमा दन्त्यकथा पनि रहेको छ ।जब संसार भर्खर श्रृष्टि भएको थियो । अध्यारो आत्माको ‘अन्ना’ले मनुष्य जातिलाई श्रापित र मार्न तथा दोषी बनाउन चाहन्थ्यो  । अन्नाले एउटा मुखियाको सुन्दर छोरी भएको चाल पाए ।  मुखियाले कोलिब्रीका देउता ९फिष्टा०सँग विबाह गरेका थिए ।उनले सुन्दर छोरो  जन्माउने भइन्  । त्यसलाई खराव आत्माले मार्न चाह्यो । उनले जन्मने छोरालाई लुकाउन चाहिन्थिन । उनको श्रीमानले उड्ने बस्नेटो दिएपछी उनी गाउँतीर उडीन । त्यहाँ पनि खराव आत्माले पछ्याउन छोडेन ।  उनी लूक्न चाहिन् । जब उनले लुक्ने ठाउँ पाइन् त्यसबेला पूरा थकित थिइन् । तब उनी घ्याम्पे रुखको फेदको ध्वान्द्रोमा लुकी शान्तपूर्वक छोरो जन्माइन् ।उनले त्यहीबाट छोरालाई हुर्काइन् र  मरिन् एवम् घ्याम्पे रुखको फेद (जुन सुराइ आकारको हुन्छ )भित्र गाडियो । पछि घ्याम्पे रुखबाट एउटा सुन्दर फूलको रूपमा उनी फूलिन् र जसले फिस्टोलाई  आकर्षण गर्यो । यसरी  उनको लाग्नेसँग भेट भएको बोलेभियाली कथा छ । 

## सन्दर्भ सामग्री
## बाह्य सूत्र
श्रेणी:रूख
श्रेणी:फूल फुल्ने वनस्पति
पर्वतारोहण

पर्वत चढने काम लाई नै पर्वतारोहण भनिन्छ |

## बाह्यलिङ्कहरू 
पर्वतारोहण सम्वन्धी नियमावली, २०५९
ट्राउट

संसारभर रुचाइएको **ट्राउट** माछा २० डिग्री सेल्सियस भन्दा कम तापक्रम हुने सङ्लो पानीमा मात्र हुन्छ । ट्राउटको भुरा उत्पादनको लागि त अझ् ६–१० डिग्री सेल्सियसबीच तापक्रम भएको पानी चाहिन्छ । कम्तीमा ६ महीनादेखि मात्र उत्पादन लिन सकिने यो माछा दाना खुवाएर पाल्नुपर्ने भएकोले लागत धेरै देखिए पनि यसको बजार असीमित छ । थोरै त्यो पनि कमलो हुने ट्राउट सलादसँग काँचै पनि स्वादिलो–पोषिलो हुने हुनाले यो माछा पारखीहरूमा बढी लोकप्रिय छ ।

नेपालमा ट्राउट माछा व्यवसाय नुवाकोटबाट शुरू भएको हो, जुन अहिले ललितपुर, दोलखा, रसुवा, कास्की, म्याग्दी, बाग्लुङ आदि जिल्लामा विस्तार भएको छ । पर्याप्त पानी भएका नेपालका सबै पहाडी जिल्लामा ट्राउट माछा उत्पादनको सम्भावना छ । जापानी प्रजातिको रेन्वोसँगै ब्राउन ट्राउट पनि राम्ररी उत्पादन गर्न सकिन्छ ।

श्रेणी:जनावरहरू
क्यान्योनिङ

**क्यान्योनिङ** एक साहसिक खेल हो ।
मा क्यान्योनिङको मजा लिँदै एक पर्यटक]]

## सन्दर्भ सामग्रीहरू
श्रेणी:खेलकुद
श्रेणी:साहसिक पर्यटन
श्रेणी:खेल
श्रेणी:साहसिक खेलहरू
लक्ष्मण गाम्नागे

**लक्ष्मण गाम्नागे**(अंग्रेजी: Laxman Gamnage) नेपाली साहित्यकार हुन्। गाम्नागेको जन्म वि. सं. २०२१ पुष २९ मा भुटानको मेनाटार, साम्चीमा भएको हो। लक्ष्मण गाम्नागे पिता चिदानन्द भट्टराई र माता लक्ष्मी भट्टराईका चौथो सन्तानकोरूपमा जन्मिएका हुन्। उनी खासगरी हाँस्यव्यंग्य कविता लेख्ने गर्दछन्।
उनी सिस्नुपानी नेपालका संस्थापक तथा वर्तमान अध्यक्ष पनि हुन्।

## जीवनी
स्थायी ठेगाना गौरादह नगरपालिका वडा नं. ४, झापा भएका गाम्नागेका एक छोरी, एक छोरा पत्नी देवीमाया दहालका साथ हाल काठमाण्डौको सिनामंगलमा बसोबास गर्दछन्। वि. सं. २०३९ सालमा जनता मा.वि. गौरादह, झापाबाट उनले प्रवेशिका परीक्षा उत्तीर्ण गरेका थिए। त्यस पछिको शिक्षा काठमाण्डौFमै सम्पन्न गरे। त्रिभुवन विश्व दिद्यालणबाट राजनीति शास्त्र विषयमा स्नातकोत्तर उत्तीर्ण गरे।

लामो समयसम्म नेपाल दूर सञ्चार कम्पनीमा कार्य गरी हाल स्वेच्छिक अवकास लिई यिनी लेखन तथा हास्यव्यङ्ग्य साहित्यको प्रवर्द्धन अभियानमा संलग्न छन्। हास्यव्यङ्ग्यको संस्था सिस्नुपानी नेपालका संस्थापक मध्ये गाम्नागे हाल सो संस्थाको अध्यक्ष रहेका छन्।

## लेखन यात्रा
विद्यालय पढ्दैदेखि फाट्टफुट्ट हास्यव्यङ्ग्यमा कलम चलाउन थालेका लक्ष्मण गाम्नागेका वि. सं. २०४३ सालदेखि अलिअलि गर्दै रचनाहरू प्रकाशन हुन थालेका हुन् र वि. सं. २०४४ सालदेखि यिनले नै सम्पादन गरेका रकेट र पछि चड्कन भन्ने हास्यव्यङ्ग्यका पत्रिकाहरूमा भने यिनका रचनाहरू बाक्लै प्रकाशित हुन थालेका हुन्। वि. सं. २०५५ सालमा यिनी सहितको युवा हास्यव्यङ्ग्यकारहरूको टोलीले सिस्नुपानी नेपाल नामको संस्था सञ्चालन गर्न थाले पछि भने यिनको लेखनले तीब्रता र गुणस्तरीयता दुवै प्राप्त गर्दै यिनी हाजको स्थानमा आइपुगेका हुन्। वि. सं. २०५७ सालदेखि गाम्नागेले हिमालय टाइम्स दैनिकबाट स्तम्भ लेखन यात्रा प्रारम्भ गरेका हुन्। हिमालय टाइम्स, अन्नपूर्ण पोष्ट आदि पत्रिकामा स्तम्भकारको रूपमा कार्यगर्दै वि. सं. २०६३ सालदेखि कान्तिपुर प्रकाशनको नेपाल साप्ताहिकमा झटारो स्तम्भ शुरु गरेका यिनले आजसम्म बिसाएका छैनन्।

## कृतिहरू
* घिटिकघिटिक बाँचेर शहरमा (व्यङ्ग्य कविता)
* लाठीचार्ज (व्यंग्य निवन्ध) 
* कत्ति धुनु गधाहरूलाई (व्यंग्य निवन्ध)
* तीन न तेह्र (व्यङ्ग्य कविता)
* स्वाहा (व्यंग्य निवन्ध)
* पत्याउँदा पत्याउँदै (व्यङ्ग्य कविता)
* छोपछाप (व्यङ्ग्य निबन्ध सङ्ग्रह)
* पसिनाका पाइला (उपन्यास)
* बिरालाको पुच्छर (बालकथा)
* बाँदरकाे काेशेली (बालकथा)
* प्रिय चिठीहरू (चिठी संग्रह)
* दलालशाला (व्यंग्य संग्रह)

## पुरस्कार र सम्मान
## सन्दर्भ सामग्रीहरू
## बाह्य कडीहरू
* लक्ष्मण गाम्नागेको आधिकारिक वेव साइड
* व्यङ्ग्य कविता : सरकारलाई सघाउनुहोस्-हिमालपोस्ट डटकम

श्रेणी:नेपाली साहित्यकारहरू
बन्जी जम्पिङ

**बन्जी जम्पिङ**
## सन्दर्भ सामग्रीहरू
श्रेणी:खेलकुद
श्रेणी:साहसिक पर्यटन
श्रेणी:खेल
श्रेणी:साहसिक खेलहरू
बौद्ध धर्मको इतिहास

**बौद्ध धर्म** हालको युग अघि छैठौं शताब्दी तिर नेपालको लुम्बिनीमा गौतम बुद्धको जन्म संगै शुरु भएको थियो । हाल यो धर्म विश्वका प्रमूख धर्म मध्यमा एक भएको छ । यो धर्म मुख्यत मध्य, पूर्वी तथा दक्षिण-पूर्वी एसिया क्षेत्रमा फैलिएको छ ।

## गौतम बुद्ध
गौतम बुद्ध बौद्ध धर्मका प्रतिपादक हुन । उनको जन्म ईपू ६२३मा नेपालको कपिलवस्तु जिल्लाको लुम्बिनी (शाक्य वंशको राजधानी)मा सिद्धार्थ गौतमको नामले भएको थियो । उनी शाक्य गोत्रका क्षत्रिय परिवारमा जन्मिएका थिए । 

नेपली हिन्दू धर्म पछि सबैभन्दा धेरै बौद्ध धर्म मान्ने मानिस पाइन्छन्।आइले आएर यसले विश्व मा महत्त्व पाइरहेको बौद्ध धर्म का संस्थापक गौतम बुद्ध हुन ।गौतम बुद्ध काे जन्म कपिलवस्तु काे लुम्बिनी भन्ने ठाउँमा ईसापूर्व 563 मा भएको हो ।गौतम बुद्ध काे बुबा काे नाम सुढोधन र आमा काे नाम मायादेवी थियो । 

## प्रारम्भ
### प्रथम बौद्ध परिषद
### द्वितिय बौद्ध परिषद
## अशोकको धर्म परिवर्तन
## शुङ्गको उदय
## महायनको उदय
## सन्दर्भ सूची
श्रेणी:बौद्ध धर्म
श्रेणी:बौद्ध धर्मको इतिहास
राफ्टिङ

thumb|230px|राफ्टिङ
**राफ्टिङ** अथवा **ह्वाइट वाटर राफ्टिङ** एक प्रकारको हावा भरेर चलाउन मिल्ने डुङ्गा (राफ्ट) प्रयोग गरेर नदी वा खोलामा पानीको बहावसँगै बग्दै जलयात्रा गरिने मनोरञ्जनात्मक साहसिक खेल हो।

## सन्दर्भ सामग्रीहरू
## बाह्य कडीहरू
* अन्तर्राष्ट्रिय राफ्टिङ महासङ्घ

श्रेणी:खेलकुद
श्रेणी:साहसिक पर्यटन
श्रेणी:साहसिक खेलहरू
अन्तर्राष्ट्रिय राफ्टिङ महासंघ

**अन्तर्राष्ट्रिय राफ्टिङ महासङ्घ** विश्वभर राफ्टिङ व्यवसायलाई नियमन तथा व्यवस्थापन गर्ने उद्देश्यले स्थापना गरिएको अन्तर्राष्ट्रिय संस्था हो । यो एउटा गैर-नाफामुलक, अन्तर्राष्ट्रिय गैरसरकारी संस्था हो ।

## सन्दर्भ सामग्रीहरू 
श्रेणी:अन्तर्राष्ट्रिय महासंघहरू
श्रेणी:अन्तर्राष्ट्रिय संस्थाहरू
श्रेणी:अन्तर्राष्ट्रिय गैरसरकारी संस्थाहरू
श्रेणी:खेल अपूरो
कृष्णप्रसाद पराजुली

**कृष्णप्रसाद पराजुली** (वि.सं. १९९२-२०७०) नेपाली साहित्यकार थिए । उनका बालसाहित्य/कविता/समालोचना/व्याकरण लगायत विभिन्न विधाका ३ दर्जन जति कृति प्रकाशित छन् ।

## जीवनी
पराजुलीको जन्म वि.सं. १९९२ साल असार २४ गते काभ्रेपलाञ्चोकको भ्रमरकोटमा भएको हो। उनले साहित्यरत्न पूरा गरेका थिए र लामो समय प्राध्यापन गरेका थिए ।

## संलग्नता 
कृष्णप्रसाद पराजुली प्रगतिशिल लेखक सङ्घका सदस्य, साहित्यिक परिवारका साहित्य मन्त्री आदि थिए ।

## मौलिक कृति
उनका  मौलिक कृतिहरु निम्न रहेका छन  -
१) पन्ध्र तारा र नेपाली साहित्य (जीवन सँग्रह, वि.सं. २०२४)
२) नौबेली (कथा सँग्रह, वि.सं. २०२८)
३) सय थुङ्गा फुल (कविता सँग्रह, वि.सं. २०४४)
४) आँखाभरि सपना मुटुभरि गीत (गीत सँग्रह)
५) भाषाको माया (भाषिक अनुसन्धान, वि.सं. २०४४)
६) नेपाली अध्ययन तथा अभिव्यक्ति (भाषा, वि.सं. २०२७)
७) प्रयोगात्मक भाषात्व नेपाली (व्याकरण, वि.सं. २०३५)
८) राम्रो रचना, मीठो नेपाली (व्याकरण, वि.सं. २०२३)
९) नेपाली उखान र गाउँखाने कथा (सँग्रह, वि.सं. २०३९)
१०) पूर्व एक नम्बर (स्थान परिचय, वि.सं. २०२२)
११) बादलका बुट्टाहरू (कविता सँग्रह, वि.सं. २०४५)
१२) फूलपात (निबन्ध र पत्र परिचय, वि.सं. २०४४)
१३) जूनतारा (बालकाव्य, वि.सं. २०४५)
१४) सुनकेस्रा (बालकथा सँग्रंह, वि.सं. २०२८)
१७) सुनौला तीन कुरा (बालकथा सँग्रह, वि.सं. २०२७)
१८) रमाइला नानी (बाल कविता सँग्रह, भाग १ र २- वि.सं. २०२२मा र तेस्रो-वि.सं. २०२७)
१९) हिमाली डाँफे (बालकथा सँग्रह, वि.सं. २०४४)
२०) सात गेडीको कथा (कथा सँग्रह, वि.सं. २०२५)
२१) नेपाली व्यवहारिक व्याकरण (व्याकरण, वि.सं. २०२३)

## सम्पादित, अनूदित र फुटकर कृति
पराजुलीद्वारा सम्पादित, अनूदित र फुटकर कृति यी हुन्-
१) नेरावि (सामयिक सङ्कलन, प्रधान सम्पादक)
२) ज्ञान सागर (सामयिक सङ्कलन, सम्पादक)
३) पालुवा त्रैमासिक (सम्पादन)
४) बालक (मासिक, हाल: त्रैमासिक-सम्पादन, वि.सं. २०२७)
८) भञ्ज्याङ्गका सुसेली (कविता, सम्पादन)
९) कलिलो घाम (कविता सँग्रह-सम्पादन, वि.सं. २०२७)
१०) वाङ्मय (अर्द्धवार्षिक, सह-सम्पादन)
११) कविता (त्रैमासिक, सहायक सम्पादन)
१२) नेपाली बृहत शब्दकोष (सम्पादक, वि.सं. २०४०)
१३) अठोट (कविता सँग्रह, सम्पादक, वि.सं. २०४४)
१४) विभिन्न पत्र-पत्रिकाहरूमा कथा, समालोचना, कविता, निबन्ध, आदि प्रकाशित

## पुरस्कार, मान-सम्मान, पदक
उनले पाएका केही पुरस्कार, मान-सम्मान, पदक यी हुन्-
* राष्ट्रिय बालकोष पुरस्कार (वि.सं. २०४४)
* बालहितकारी पुरस्कार (वि.सं. २०४५)
* कविता प्रतियोगितामा स्वर्ण पदक (वि.सं. २०२२)
* ने.प्र.प्र. द्वारा आयोजित कविता महोत्सवमा पुरस्कृत (वि.सं. २०२५)
* झपट पुरस्कार (वि.सं. २०४६)
* हरिहरशास्त्री साबित्री देवी पुरस्कार (वि.सं. २०४७)
* जगदम्बाश्री पुरस्कार (वि.सं. २०६४)
* विभिन्न व्यक्ति, सङ्घ, संस्थाद्वारा अभिनन्दन (वि.सं. २०४६/३/२४)

पराजुलीको २०७० चैत्र २० गते ७८ वर्षको उमेरमा काठमाडौँको त्रिवि शिक्षण अस्पतालमा निधन भयो। पराजुली मधुमेहबाट ग्रसित थिए। 

## सन्दर्भ सामग्रीहरू
## बाहिरी लिङ्कहरू
* मदन पुरस्कार गुठी
* कृष्णप्रसाद पराजुली द्वारा लेखिएका पुस्तकहरू

श्रेणी:भाषाशास्त्री
श्रेणी:नेपाली साहित्यकारहरू
श्रेणी:व्याकरणविद्
चिना हराएको मान्छे

**चिना हराएको मान्छे** नेपाली हाँस्यकलाकार हरिवंश आचार्यको संस्मरणात्मक जीवनी हो । 

उक्त पुस्तक उनकी पहिली पत्नी मिराको दोस्रो पुण्यतिथिका अवसरमा वि.सं. २०७० वैशाख १६मा सार्वजनिक गरिएको हो ।

पुस्तकमा आचार्यको आत्मवृत्तान्तमा केन्द्रित भई बाल्यकाल, आफूलाई सफल कलाकार बनाउन भोगेका समस्या, मदनकृष्ण श्रेष्ठसँग भएको परिचय, विवाह, जीवनवृत्ति र अरू धेरै विषयलाई समावेश छ । 

‘चिना हराएको मान्छे’ संसारभरका नेपालीभाषीले पढ्न पाउने भएका छन् । विश्वको सबैभन्दा ठूलो अनलाईन स्टोर अमेजनमार्फत यो पुस्तक पढ्न पाइने प्रकाशक फाइनपि्रन्टले जनाएको छ ।

भर्खरै बिक्रीका लागि राखिएको उक्त पुस्तक अमेजनमा किन्न पाइने नेपाली भाषाको पहिलो कृति हो । ‘अन्तर्राष्ट्रिय अनलाईन स्टोरमा नेपाली पुस्तकको उपलब्धतापछि नेपाली पुस्तकको बजारले फड्को मार्नेछ, जसबाट नेपाली लेखक र प्रकाशक दुवै लाभान्वित हुनेछन्’ फाइनप्रिन्टका प्रमुख कार्यकारी अधिकृत निरज भारीले भन्नुभयो -’विदेश बस्ने नेपालीको संख्या करोडजस्तो छ ।

तर तिनको पहुँचमा हामी पुग्न सकिरहेका थिएनौँ । अमेजनमार्फत हामी ती पाठकसम्म पुग्न सक्ने भएको छौ, यो नेपाली प्रकाशन उद्योगको ठूलो उपलब्धी हो ।’ यो पुस्तक अमेजनमा २३.८५ डलर र ३९८ भारुमा किन्न सकिनेछ ।

यो पुस्तकको प्रकाशक फाइनप्रिन्ट हो ।

## सन्दर्भ सामग्रीहरू
## बाहिरी लिङ्कहरू
*आयो हरिवंशको आत्मकथा 
*हरिवंश अब किताब लेखक

श्रेणी:नेपाली साहित्य
लभ इन चाइना बोर्डर (चलचित्र)

**लभ इन चाइना बोर्डर** वि.सं. २०६९ सालमा प्रदर्शन गरिएको नेपाली चलचित्र हो । यो चलचित्र पाख्रिन फिल्मस् ले निर्माण गरेको हो ।

## कथा
यो चलचित्र प्रेम-कथामा आधारित छ ।

## कलाकार
चलचित्रमा सुवास मेचे, रोहित कुमार, जेनिसा केसी, दीपक क्षेत्री लगायतको अभिनय छ । उदय सुब्बाले निर्देशन गरेका हुन् ।

## गीत
दीपकरमणले सङ्गीत दिएका छन् । गीतहरूमा राजेश पायल राई, दीपक लिम्बू, बिनीता रसाइली, मनिषा पोखरेल र मौसमी गुरुङको स्वर छ । गीतकार डब्बु क्षेत्री, नरेश भट्टराई, दयाराम दाहाल र निर्देशक उदय सुब्बा छन् ।

## छायाङ्कन
यो चलचित्र सगरमाथाको फेदी, सोलुखुम्बु जिल्ला उच्च हिमाली भेक तथा नेपाल-चीन सीमामा छायाङ्कन गरिएको हो ।

## प्रदर्शन
यो चलचित्र वि.सं. २०६९ साल चैत ९ गते देशभर प्रदर्शनमा ल्याइएको छ ।

## बाहिरी लिङ्कहरू
*देशभर ‘लभ इन चाइना बोर्डर’
*लभ इन चाइना बोर्डरका गीत सार्वजनीक  

## यो पनि हेर्नुहोस्
श्रेणी:नेपाली चलचित्रहरू
श्रेणी:मनोरञ्जन
श्रेणी:विकिथन-४ मा बनाइएका वा सुधारिएका लेखहरू
विश्व पानी दिवस

सन् १९९३मा संयुक्त राष्ट्रसंघको साधारणसभाले मार्च महिनाको २२ तारिखलाई मार्च **विश्व पानी दिवस** भनेर घोषणा गरेपछि विश्वभर मनाउन सुरु गरिएको हो ।

## सन्दर्भ सामग्रीहरू
श्रेणी:दिवसहरू
श्रेणी:अन्तर्राष्ट्रिय दिवसहरू
झम्केफुली

**झम्केफुली** नेपाली गहना हो । झुम्का भएको, नाकमा लगाइने सुनको यो गहना महिलाले लगाउँछन् । झम्केफुली फुलीकै अर्को रूप हो । चन्द्राकार फुलीमा झुम्का झुण्डिने भएकाले यसको नाम झम्केफुली बनेको हो ।

श्रेणी:गहनाहरू
फुली

**फुली** नेपाली गहना हो । यो स्त्रीजातिले नाकमा लगाउने सानो फूलको आकारको सुनको गहना हो । यसलाई नाकफूली/नाकफुली पनि भनिएको सुनिन्छ । नेपालमा नेवार जाति बाहेक प्राय सबै जातिले लगाउने फुली निकै प्रकारका हुन्छन्। झम्के फुली, तारे फुली, डल्ले फुली आदि। 

## बाहिरी लिङ्कहरू
*केही सांस्कृतिक चिन्हारी

श्रेणी:गहनाहरू
झम्केबुलाकी

**झम्केबुलाकी** नेपाली गहना हो । यो महिलाले नाकमा लगाउने बुलाकीको एक प्रकार हो । यो नाकका दुई पोराबीच छेडिएको तल्लो भागमा लगाउने सुनको गहना हो । बुलाकीमा पात वा झम्को भए त्यो झम्केबुलाकी हो ।

श्रेणी:गहनाहरू
बुलाकी

**बुलाकी** नेपाली गहना हो । यो महिलाहरूले नाकका दुई पोराबीच छेडिएको तल्लो भागमा लगाउने हीरा, मोती आदि जडिएको सुनको मुन्द्रे गहना हो । 
## प्रकार
बुलाकी साधारण, माछाकाँडे र झम्के हुन्छन् । झुम्का भएको सुनको गहना झम्केबुलाकी हो । यसमा पात वा झुम्को हुन्छ । झुम्काका ठाउँमा माछाको काँडाजस्तो भए माछाकाँडे बुलाकी हो ।

## बाहिरी लिङ्कहरू
*केही सांस्कृतिक चिन्हारी

श्रेणी:गहनाहरू
श्रेणी:नेपाली गहनाहरू
इशानी श्रेष्ठ

**इशानी श्रेष्ठ** सत्रौँ मिस नेपाल हुन्।  सन् २०१३ मा भएको मिस नेपाल प्रतियोगिताको अन्तिम प्रश्न एकल परिवार राम्रो कि संयुक्त परिवार भन्ने  थियो । यसको जवाफ दिँदै उनले उपाधि हात पारेकी हुन् । उनले सो प्रतियोगिता जिते बापत ५० हजार र एउटा अपार्टमेन्ट पाइन् । सन् २०१३ मा नेपालको प्रतिनिधित्व गर्दै इशानीले मिस वर्ल्ड २०१३ मा उत्कृष्ट १० मा ५ औ स्थान हात पार्न सफल भइन् ।

## मिस नेपाल प्रतियोगिता - २०१३
यो प्रतियोगिता सन् २०१३ मार्च २० मा भएको थियो । इशानी श्रेष्ठपछि प्रथम रनर-अप र द्वितीय रनर-अप क्रमशः रोजिशा शाही ठकुरी र श्रीतिमा शाह भएका थिए । यो प्रतियोगिता हिडन ट्रेजरले आयोजना गरेको थियो । प्रथम रनर-अप र द्वितीय रनर-अपले क्रमशःले ३५ हजार र २५ हजार रूपैयाँ नगद र एक-एक अपार्टमेन्ट पाए ।

## सन्दर्भ सामग्री
## यो पनि हेर्नुहोस
श्रेणी:मिस नेपाल विजेताहरू
श्रेणी:नेपाली सौन्दर्य प्रतियोगिता विजेताहरू
श्रेणी:सन् १९९१ मा जन्म
श्रेणी:जीवित मानिसहरू
श्रेणी:चितवन जिल्लाका मानिसहरू
अविच्छिन्न विद्युत आपुर्ती

**अविच्छिन्न विद्युत आपुर्ती** () वा **यूपिएस** सिमित समयको लागि विद्युतको समुचित आपुर्ति गर्ने विद्युतिय उपकरण हो ।

श्रेणी:विद्युत
यादव खरेल

**यादव खरेल** चलचित्र निर्देशक एवम् साहित्यकार हुन्। गीत, मुक्तक, नियात्रा, कविता आदि विधामा विशेष सामर्थ्य प्रस्तुत गरिसकेका खरेल चलचित्रका निर्देशक, निर्माता तथा लेखकका रूपमा अत्यन्त चर्चित छन्।

## जीवनी
यादव खरेलको जन्म वि.सं. १९९९ साल फागुन् १२ गते मङ्लबार तदनुसार कृष्णपक्ष तृतीया तिथिका दिन वाग्मती अञ्चलको काभ्रेपलाञ्चोकअन्तर्गत पर्ने खरेलथोक भन्ने ठाउँमा पिता गोपीकृष्ण खरेल तथा माता सरस्वती खरेलका तृतीय सन्तानका रूपमा भएको हो। यिनको न्वारानको नाम पद्मनाथ खरेल हो।
विद्यालय आदिका प्रमाणपत्रहरूमा पनि यही नाम रहेको तर कुनै दिन नाट्यसम्राट बालकृष्ण समले प्रसङ्गवश ठट्टैठट्टामा जिस्क्याउनु भएछ तब उनले आफ्नो नामै बदलेर यादव राखेछन्। 
यादव खरेलका एक दिदी अम्बिकादेवी, एक दाजु श्यामकृष्ण खरेल, दुई भाइहरू रामकृष्ण खरेल र अच्युतकृष्ण खरेल तथा दुई बहिनीहरू गीता र सीता छन्।
यादव खरेलचाहिँ अहिले काठमाडौँको कुमारीगालमा बसोबास गर्छन्।
बाल्यावस्थामा यिनी कहिले काठमाडौँ कहिले खरेलथोक र कहिले तराईमा बस्थे। सप्तरी जिल्लामा यिनीहरूको मौजा भएकाले यिनी त्यहाँ जाडोयाममा बस्दथे।
उनले अर्थशास्त्रमा एम. ए., बि. एल. तथा बेलायतको लण्डन फिल्म स्कूलबाट डिप्लोमा गरेका छन्। उनले रेडियो नेपालमा काम गरेका थिए। पढाइको सिलसिलामा बेलायत पुगेका खरेलले सन् १९६९मा खुलेको बीबीसी नेपाली सेवामा पनि केही समय काम गरे।

## मौलिक कृति
विभिन्न पत्र-पत्रिका, रेडियोमा कथा, निबन्ध, कविता, गीत र अन्वेषणात्मक लेखहरू प्रकाशित छन्। उनका प्रकाशित कृतिहरूः
१) *अनि एउटा लहर ब्यूँझन्छ* (कविता)
२) *यादव खरेलका मुक्तकहरू* (मुक्तक, वि. सं. २०३०)
३) *समुन्द्रपारी* (नियात्रा)
४) *खलबल* (हाँस्यव्यङ्ग्य कृति)
५) *यस्तो पनि हुँदा रहेछ*	
६) *यस्तै रहेछ यहाँको चलन*

## चलचित्र निर्देशन
खरेलले निर्देशन गरेका चलचित्र यी हुन्ः
१) *आदिकवि भानुभक्त*
२) *प्रेमपिण्ड*
३) *श्री स्वस्थानी*
४) *चेलीबेटी*
४) *लोभीपापी*

## पुरस्कार, मान, सम्मान, पदक
उनले पाएका केही सम्मान यी हुन्ः
१) रत्नश्री स्वर्ण पदक
२) वासु शशी स्मृति सम्मान

## भ्रमण
उनले अमेरिका, बेलायत, फ्रान्स, जर्मनी, स्पेन, बेल्जियम, लक्जेम्बर्ग, स्विजरल्याण्ड, जापान, मेक्सिको, केन्या, चीन, दक्षिण कोरिया, इन्डोनेशिया, फिलिपिन्स, सिंगापुर, मलेशिया आदि देशको भ्रमण गरेका छन्।
## यो पनि हेर्नुहोस्
* यस्तो पनि हुँदो रहेछ जिन्दगीमा कहिले कहिले (गीत)

## बाहिरी लिङ्कहरू
*यादव खरेल द्वारा लेखिएका पुस्तकहरू
*बीबीसी नेपाली सेवाको परिचय
*गीतकार यादव खरेल

श्रेणी:नेपाली साहित्यकारहरू
श्रेणी:नेपाली चलचित्र निर्देशकहरू
श्रेणी:गीतकार
थैली

**थैली** ( ) पैसा वा सिक्का बोक्नको लागि प्रयोग गरिने सानो झोला हो ।

श्रेणी:झोला
स्लिपिङ्ग ब्याग

**स्लिपिङ्ग ब्याग** बिस्तरा उपलब्ध हुन नसक्ने अवस्था ( जस्तै: क्याम्पिङ्ग, हाइकिङ्ग वा लामो यात्रा)हरूमा बिच्छ्यौनाको रूपमा प्रयोग गरिने तथा जिपर वा त्यस्तै अन्य साधनले खोल्न बन्द गर्न मिल्ने गरी बनाईएको एक प्रकारको सुरक्षात्मक झोला हो ।

श्रेणी:बिस्तरा
झुर्मा

**झुर्मा** नेपाली तालबाजा हो । यो पञ्चैबाजा र नौमती बाजा समूहको एक सदस्य बाजा हो । यो मझौला आकारको झ्याली हो । यो काँसबाट बनेको हुन्छ । यसलाई झ्याम्टा बाजा पनि भनिन्छ । यो बाजा दुवै हातले समातेर विभिन्न ताल र बोलहरूमा ठोकेर बजाइन्छ ।
## यो पनि हेर्नुहोस्
## बाह्य कडीहरू
*सीमित आदिवासी असीमित लोकबाजा 

श्रेणी:बाजाहरू
टिकी (पहिरन)

**टिकी** नेपाली पहिरन हो । यो मगर र गुरुङ जातिका महिलाहरूले लगाउँछन् । यो तीनकुने हुन्छ । कम्मरको पछाडिपट्ट टिकी लगाइन्छ । यसलाई टेकी भन्ने नामले पनि चिनिन्छ । 
## बाहिरी लिङ्कहरू
*केही सांस्कृतिक चिन्हारी

श्रेणी:पहिरनहरू
ओखल र मुसल

**ओखल** विभिन्न खाद्यपदार्थ कुट्न, पिस्न तथा मिसाउनको लागि प्रयोग गरिने बीचमा खाल्डो परेको ढुङ्गा, काठ तथा धातुको औजार हो। यसमा मुसलले उचालेर हिर्काउँदै कुट्ने गरिन्छ। ओखलमा चिउराका अतिरिक्त धान कुट्ने तथा अन्य अन्नको पीठो बनाउने काममा पनि प्रयोग गरिन्छ। 

## सन्दर्भ सामग्री
## बाह्य सूत्र
श्रेणी:खाद्यपदार्थ पिस्ने उपकरणहरू
श्रेणी:घरेलु उपकरणहरू
टिकुली

**टिकुली** सानो टीका हो । यो स्त्रीजातिले निधारमा टाँस्छन् । यो सुन, काँच आदिको सानो टीका भएकाले यो टल्कन्छ । तराई मा महिलाहरूले यसका बढी नै प्रयोग गरेको पाइन्छ । यसलाई टिकी पनि भनिन्छ ।

## सन्दर्भ सामग्रीहरू
डम्बा

**डम्बा** नेपाली बाजा हो । यो तामाङमा प्रचलित बाजा हो । यो बाजा ठोकेर बजाइन्छ । डम्बा आमुको काठबाट बनाइन्छ । यसमा गोलो घेरा बनाई घोरलको छाला टाँगी बत्तीस वटा बाँसका किला ठोकिएका हुन्छन् । यसको शिर भागमा डाँफेको मूर्ति कुँदिएको हुन्छ । तामाङहरूको ताम्बा गीतमा यो बाजा बजाउनु अनिवार्य मानिन्छ । डम्बा नबजाई तामाङ जातिको कुनै पनि साङ्गीतिक समारोह पूरा हुँदैन । डम्बा तामाङ जातिका पुर्खा पेङ दोर्जेले बनाएको विश्वास गरिन्छ ।
## यो पनि हेर्नुहोस्
## सन्दर्भ सामग्रीहरू
डोङमेन

**डोङमेन** नेपाली बाजा हो । यो ६ देखि ८ वटासम्म तार भएको र टाउकोमा प्रायः शार्दूलको मूर्ति खोपिएको, सेब्रु नाच, सेलो नाच र गीतमा बजाइने बाजा हो । यो हिमाली क्षेत्रमा तामाङ, शेर्पाको बाजा हो । यो दुई हातसम्म लामो हुन्छ । यो बाजा सुर र ताल दुवैमा बजाउन सकिन्छ । यस बालालाई टुङ्नाको ठूलो रूपको बाजाका रूपमा चिनिन्छ ।
## यो पनि हेर्नुहोस्
## सन्दर्भ सामग्रीहरू
श्रेणी:बाजा